stanford-oval/wikipedia huggingface dataset:
טיספירד
אוכלוסייה

ב-1941 נרשמו בטיספירד 442 יהודים. לאחר סיום השואה נותרו בחיים רק 70 יהודים, שחזרו לקהילה היהודית.
ב-2001, 98% מהאוכלוסייה בעיר היו הונגרים, 1% היו צוענים ו-1% היו אחרים. ב-2010 היה רק בן אדם יהודי אחד שחי בטיספירד.
| --- | --- |
שנה: אוכלוסייה
1880: 6,846
1900: 8,643
1920: 9,543
1940: 10,666
1960: 12,000
1980: 12,846
1990: 13,455
2001: 12,533
2011: 11,777
הערות שוליים

1 2  Tiszafüred, Hungary KehilaLink, kehilalinks.jewishgen.org
1 2  Tiszafüred, Hungary Holocaust, kehilalinks.jewishgen.org
1 2 3  טיספורד (Tiszafüred), באנציקלופדיה של הגטאות, באתר יד ושם
1 2  קהילת יהודי טיסאפוראד באתר בית התפוצות
↑  Tiszafüredi zsidóság története, www.timena.hu
| --- | --- |
בקרת זהויות :  NLI: 987007560055805171  BnF: cb15612685f (data)  GND: 4339353-6  LCCN: n85207588  NKC: ge131083  VIAF: 147816279   WorldCat (עם VIAF): 147816279
יוג'יניה צ'ארלס

מרי יוג'יניה צ'ארלס (Mary Eugenia Charles;‏ 15 במאי 1919 – 6 בספטמבר 2005) הייתה ראש ממשלת דומיניקה בין השנים 1980–1995. היא הייתה האישה הראשונה בראש ממשלת דומיניקה, בראש מדינה באיים הקריביים ובראש מדינה בצפון אמריקה.
צ'ארלס נולדה בכפר הדייגים פוינט מישל שבדומיניקה. אביה, ג'ון בפטיסטה צ'ארלס, היה מייסדו של בנק שיתופי לחקלאים וכיהן כראש העיר בבירת המדינה רוזו. את השכלתה רכשה באוניברסיטאות בטורונטו ובלונדון. בשנת 1949 היא שבה לדומיניקה והייתה לאישה הראשונה במדינה לעסוק בעריכת דין.
בשנות השישים החלה לפעול בפומבי כנגד מגבלות על חופש העיתונות במדינה. בתקופה זו נמנתה בין מייסדי מפלגת החופש של דומיניקה, בראשה עמדה החל משנות השבעים ועד 1995. מטעם מפלגה זו נבחרה צ'ארלס בשנת 1970 לפרלמנט והחל משנת 1975 שימשה יו"ר האופוזיציה. בין תחומי עניינה העיקריים בשנים אלו היו רווחה, טוהר מידות וחופש ביטוי.
זמן קצר לאחר שקיבלה דומיניקה עצמאות מהממלכה המאוחדת, בשנת 1979, התמודדה צ'ארלס במערכת הבחירות בראש מפלגתה וזכתה ב-17 מבין 21 מושבי הפרלמנט. כהונתה בראשות הממשלה נמשכה 15 שנים, במהלכן היא נבחרה לראשות ארגון מדינות הקריביים המזרחיות. בראש הארגון זכתה צ'ארלס להכרה בינלאומית, בעת שתמכה במדיניות ארצות הברית בפלישתה לגרנדה בשנת 1983.
תמיכתה הבלתי מתפשרת בפלישה האמריקאית לגרנדה ועמידתה באתגרים פנימיים אחרים הובילו לכינויה "אשת הברזל של הקריביים". בין השנים 1980 – 1990 היא עמדה גם בראש משרד החוץ של דומיניקה. בשנת 1992 הוענק לה על ידי המלכה אליזבת השנייה תואר "דיים" ('גברת מפקדת') במסדר האימפריה הבריטית.
במהלך שנות כהונתה שרדה צ'ארלס שני ניסונות הפיכה. בשלהי כהונתה השלישית, בה זכתה המפלגה ביתרון של קול יחיד בפרלמנט, הודיעה בשנת 1995 על פרישתה מהחיים הפוליטיים. מפלגתה הפסידה בבחירות באותה שנה וצ'ארלס התמסרה למאמצי הפיקוח הבינלאומי על מערכות בחירות, בחסותו של ג'ימי קרטר.
צ'ארלס נותרה רווקה וחיה יחד עם אביה עד לפטירתו בשנת 1983. היא נפטרה בשנת 2005 לאחר סיבוך בניתוח ירך שעברה במרטיניק.
חתונה (שיר)

| --- | --- |
 סינגל בביצוע דני סנדרסון
 מתוך האלבום חכם על קטנים
 יצא לאור:  1987
 תאריך הקלטה:  1987
 סוגה:  פופ רוק
 שפה:  עברית
 אורך:  3:13
 חברת תקליטים:  CBS ישראל‏
 כתיבה:  דני סנדרסון
 לחן:  דני סנדרסון
 הפקה:  דני סנדרסון
 עיבוד:  דני סנדרסון
 
"חתונה" הוא שיר שכתב, הלחין, עיבד וביצע הזמר והמוזיקאי הישראלי דני סנדרסון. השיר יצא לאור כסינגל מתוך אלבומו השלישי, "חכם על קטנים" (1987).
השיר היה להיט שהגיע למקום הראשון במצעד הפזמונים השבועי של רשת ג' ולמקום ה־34 במצעד השנתי של התחנה. לשיר הופק קליפ בו משתתפת רבקה מיכאלי.
על השיר

כרבים משיריו של סנדרסון, השיר בעל אופי הומוריסטי: הוא עוסק בחתונה של בני זוג איטלקים, שנערכת ב"מסעדת לוצ'יאנו". אך בעיה מסתמנת כשהכלה מסתגרת בחדרה, ומסרבת לצאת. לאחר ניסיונות שכנוע כושלים, פורצת קטטה המלווה בהשלכת דברי מזון כבגטים, ספגטי וסטייקים איש על רעהו.
יאיר ניצני כתב על השיר, בתוך סקירה שלו על היצירה של סנדרסון: ”במוזיקה שלו ושל "כוורת" הוא הצליח לשלב אלמנטים מזרחיים ושפה מקומית בצורה גאונית, ובכמה מילים קצרות תיאר סיטואציה שמכניסה אותך מייד לאווירה. למשל, בשיר "חתונה": "במסעדת לוצ'יאנו / קישוטים על התקרה / העופות בפרמז'נו / הפרוות להשכרה"”.
הצלחה

הסינגל נכנס למצעד רשת ג' ב־26 בינואר 1988, זכה להצלחה וצעד 12 שבועות, עד 3 במאי 1988. שבוע אחד עמד השיר בראש המצעד – ב־1 במרץ 1988. במצעד הפזמונים העברי השנתי (תשמ"ה) של התחנה השיר דורג במקום ה־34.
הצלחה > מיקומי שיא

|   ‏‏‏  מצעדים שבועיים (1988)> מדינה |   ‏‏‏  מצעדים שבועיים (1988)> מצעד |   ‏‏‏  מצעדים שבועיים (1988)> מיקום שיא |   ‏‏‏  מצעדים שבועיים (1988)>  |
| --- | --- | --- | --- |
|  ישראל | רשת ג' | 1 |  |
|   ‏‏‏  מצעדים שנתיים (תשמ"ח)> מדינה |   ‏‏‏  מצעדים שנתיים (תשמ"ח)> מצעד |   ‏‏‏  מצעדים שנתיים (תשמ"ח)> מיקום שיא |   ‏‏‏  מצעדים שנתיים (תשמ"ח)>  |
| --- | --- | --- | --- |
|  ישראל | רשת ג' | 34 |  |
לקריאה נוספת

סנדרסון דני, נאמן למקור .תל אביב :ידיעות אחרונות ,1992 (הספר בקטלוג ULI)
הערות שוליים

↑  "חכם על קטנים", באתר סטריאו ומונו, בדיקה אחרונה ב־24 באוקטובר 2022
1 2  נתוני היצירה, באתר אקו"ם, בדיקה אחרונה ב־24 באוקטובר 2022
↑  יאיר ניצני, בכל זאת הגעת, למרות הכל, באתר ישראל היום, 3 בדצמבר 2020, בדיקה אחרונה ב־25 באוקטובר 2022
↑  השיר בפזמונט, באתר פזמונט, בדיקה אחרונה ב־24 באוקטובר 2022
↑  מיקום שיא במצעד השבועי של רשת ג' (1), 1 במרץ 1988, באתר פזמונט, בדיקה אחרונה ב־24 באוקטובר 2022
↑  המצעד השנתי לשנת תשמ"ח של רשת ג', באתר פזמונט, בדיקה אחרונה ב־24 באוקטובר 2022
יאניק גרס

| --- | --- |

יאניק גרס בעת הופעה של איירון מיידן
 לידה:  27 בינואר 1957 (בן 67) הארטפול, אנגליה
 מוקד פעילות:  הממלכה המאוחדת 
 תקופת הפעילות:  מ-1975
 מקום לימודים:  English Martyrs School and Sixth Form College 
 עיסוק:  גיטריסט, כותב שירים
 סוגה:  הבי מטאל,הארד רוק,פרוגרסיב רוק
 שפה מועדפת:  אנגלית 
 כלי נגינה:  גיטרה
 חברת תקליטים:  EMI
 שיתופי פעולה בולטים:  איירון מיידן
 www.ironmaiden.com
 פרופיל ב-IMDb
 
יאניק רוברט גרס (באנגלית: Janick Robert Gers)  (נולד ב-27 בינואר 1957 בהארטלפול, אנגליה) הוא אחד משלושת הגיטריסטים הנוכחיים של להקת ההבי מטאל הבריטית איירון מיידן ואחד מכותבי השירים שלה.
קריירה

יאניק החל את הקריירה שלו בלהקה קטנה בשם White Spirit, ולאחר מכן עבר להיות הגיטריסט של הזמר לשעבר של דיפ פרפל, איאן גילן שקמה ב-1978. יאניק הצטרף ללהקה ב-1981 והיה חבר בה שנתיים עד להתפרקותה (בעקבות חזרתו של איאן גילן לדיפ פרפל). יאניק הצטרף ב-1985 ללהקה חדשה בשם Gogmagog, שהכילה את הזמר לשעבר של איירון מיידן, פול דיאנו ואת המתופף לשעבר של איירון מידן, קלייב בר. הלהקה לא האריכה ימים, והתפרקה באותה שנה בה היא קמה.
נקודת הציון הבאה בקריירתו של יאניק הייתה בשנת 1990, אז השתתף באלבום הסולו הראשון של סולן איירון מיידן ברוס דיקינסון, שנקרא Tattooed Millionaire. במרץ 1990, לאחר עזיבתו של הגיטריסט אדריאן סמית' הציעה איירון מיידן ליאניק להצטרף ללהקה, והוא הסכים. מאז יאניק הוא חלק בלתי נפרד מאיירון מיידן, למרות שסמית' חזר ב-1999 אל הלהקה (ומאז יש לאיירון מיידן שלושה גיטריסטים).
לפי המסופר בסרט הדוקומנטרי של איירון מיידן Flight 666 שיצא בשנת 2009, יאניק הוא בעל תואר בסוציולוגיה.
דיסקוגרפיה

1990: No Prayer for the Dying
1992: Fear of the Dark
1995: The X Factor
1998: Virtual XI
2000: Brave New World
2003: Dance of Death
2006: A Matter of Life and Death
2010: The Final Frontier
2015: The Book of Souls
1990: Tattooed Millionaire
1980: White Spirit
1981: Double Trouble
1982: Magic
1985: I Will Be There
1990: Vigil in a Wilderness of Mirrors
2006: Gillan's Inn
טמפו (מבנה)

טמפו ("פונדק" בקצ'ואה) היו מבנים ששימשו בתרבות האינקה כתחנות דרכים לצרכים צבאיים ומנהליים. הטמפו נפרסו לאורך מערכת הדרכים של האינקה, ושימשו כתחנות לינה והצטיידות עבור בעלי תפקידים מטעם השלטון. תחזוקת הטמפו נעשתה על ידי מגויסים מקרב האוכלוסייה המקומית כחלק משירות החובה שהוטל עליהם (מיט'ה).
הטמפו עמדו לרשות פקידי הממשל והכילו מזון וקיפו.
האינקה בנו רבים מהטמפו בד בבד עם שדרוג מערכת הדרכים במהלך תקופת שלטונו של טופאק אינקה יופאנקי בין השנים 1471–1493. לפי הערכות החוקרים נבנו מעל 2,000 מבני טמפו.
מאפיינים

למבני הטמפו היו סוגים שונים ומגוון רחב שנבעו מתפקידים שונים אותם נועדו לבצע. חלק מהמבנים תפקדו כתחנות דרכים פשוטות ובמינימום הכילו אמצעי הלנה, בישול וממגורות (קולקה). חלק מוקמו בתוך ערים וסיפקו לנוסעים דיור זמני. חלק מהטמפו, שתפקדו כמרכזים מנהליים, היו כה גדולים שקשה להבדיל בינם לבין כפר קטן. האדריכלות של המבנים וכן עדויות כתובות מעידים על כך שגודלם נגזר בראש ובראשונה ממספר האנשים אותם הם נועדו להלין.
גם השימושים של הטמפו נבעו מגודלם ומהאמצעים שהכילו. לכל טמפו הייתה יכולת לשרת בעלי תפקידים שונים. הקטנים שבהם שימשו כתחנות ממסר עבור שליחים (צ'סקי). ככל שהטמפו היו גדולים יותר, כן היה ביכולתם לשרת מגוון רחב יותר של בעלי תפקידים: טמפו גדולים מאוד יכלו לספק צרכים של יחידות צבאיות בתנועה, לשמש כמרכזי מינהל אזוריים ולהלנת פמליות של פקידים רמי דרג.
בנוסף לאספקת צרכים של נוסעים, נמצאו בטמפו גדולים גם מתקנים לשימוש בעלי מלאכה כקדרים ואורגים, אמצעי פולחן, עדויות לפעילות ציד, פעילות כרייה ועיבוד של עלי קוקה.
ערך זה הוא קצרמרבנושא היסטוריה ובנושא אדריכלות. אתם מוזמנים לתרום לוויקיפדיה ו.
טמפונדה

טמפונדה (בעברית: דַּחַס; באנגלית: Tamponade) היא הפעלה של דחיסה או לחץ על חלק בגוף, הנגרמת כתוצאה מתהליך פתולוגי או בשימוש כאמצעי לעצירת דימום.


לדוגמה - טמפונדה לבבית (קרדיאלית)
הערות שוליים

↑  דַּחַס במילון רפואה (תשנ"ט), באתר האקדמיה ללשון העברית
| --- | --- |
בקרת זהויות :  GND: 4466446-1 
ערך זה הוא קצרמרבנושא רפואה. אתם מוזמנים לתרום לוויקיפדיה ו.
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
יום במלכודת

| --- | --- |

 בימוי:  ג'ו דנטה
 הופק בידי:  מייקל פינל
 תסריט:  ג'פרי בוהם כריס פרוסר על פי סיפור מאת כריס פרוסר
 עריכה:  קנט ביידה
 שחקנים ראשיים:  דניס קווייד מרטין שורט מג ראיין קווין מקארתי
 מוזיקה:  ג'רי גולדסמית'
 צילום:  אנדרו לזלאו
 מדינה:  ארצות הברית ארצות הברית
 חברת הפקה:  אמבלין אנטרטיינמנט
 חברה מפיצה:  האחים וורנר
 שיטת הפצה:  וידאו על פי דרישה 
 הקרנת בכורה:  ארצות הברית 1 ביולי 1987
 משך הקרנה:  120 דקות
 שפת הסרט:  אנגלית
 סוגה:  סרט מדע בדיוני, מדע בדיוני קומי, סרט קומדיה 
 הכנסות:  $25,893,810 (בארצות הברית)
 הכנסות באתר מוג'ו:   innerspace
 פרסים:  זוכה פרס אוסקר עבור האפקטים החזותיים הטובים ביותר
 דף הסרט ב־IMDb
 
יום במלכודת (באנגלית: Innerspace) הוא סרט קומדיה מדע בדיוני משנת 1987 בבימויו של ג'ו דנטה שהופק על ידי מיכאל פינל. סטיבן ספילברג שימש כמפיק בפועל. הסרט נוצר בהשראת סרט המדע בדיוני משנת 1966 "Fantastic Voyage". בסרט מככבים דניס קווייד, מרטין שורט ומג ראיין, יחד עם רוברט פיקארדו וקווין מקארתי. את המוזיקה הלחין ג'רי גולדסמית. הסרט הכניס $25,893,810 בארצות הברית, וזכה בפרס אוסקר ובכך הפך לסרטו היחיד של דנטה שזכה באוסקר.
תקציר העלילה

לוטננט טאק פנדלטון (דניס קווייד) מתנדב להשתתף בניסוי סודי, במהלכו הוא ימוזער (כשהוא נמצא במעין צוללת מאובזרת שתקטן אף היא) ויוזרק אל תוך גופו של ארנב. הצוות עורך את הניסוי והם מצליחים לכווץ את טאק, אך לפני שהם מספיקים להזריק אותו אל הארנב מתנקשים מטעם ארגון מתחרה שרוצה לבצע ניסוי זהה פורצים אל המעבדה ומצליחים לנטרל את רוב הצוות. אחד מחברי הצוות מצליח להימלט יחד עם המזרק בו טאק שוהה (ואינו יודע דבר על המתרחש משום שאינו יכול לתקשר עם הצוות) דבר המוביל למרדף אחריו מצד אחד מהמתנקשים, לבסוף הוא מגיע אל קניון ושם הוא נורה, ברגעיו האחרונים הוא מליח להזריק את טאק לגופו של ג'ק פוטר - אדם היפוכונדר שבמקרה שהה במקום.
לאחר שהוזרק, טאק (הבטוח כי הוא נמצא בגוף של ארנב) מנסה להתחבר אל מערכת השמיעה ומערכת הראייה של ג'ק כדי שיוכל לשמוע את אנשי הצוות (דבר הגורם לג'ק אי נוחות ומעורר אצלו פחד שמא הוא חולה או משוגע). לאט לאט טאק מבין שהוא בגוף של אדם ושהניסוי השתבש. הוא פונה אל ג'ק (מה שגורם לג'ק להילחץ) כדי שיוכל להשיג יותר מידע על מה שקרה. טאק מסביר לו על הניסוי ועל כך שיש בצוללת כמות חמצן המספיקה רק לכמה שעות ספורות ושעליהם ללכת למעבדה. במעבדה מוסבר לג'ק שבטבח נגנב שבב מחשב שחשוב למהלך הניסוי ושהמוח העומד מאחורי זה הוא ויקטור שרימשאו, שפעל יחד עם ד"ר מרגרט קנקר, הקאובוי ומר איגו (שרדף והרג את איש הצוות שהחזיק במזרק בו טאק היה).
ג'ק יוצר קשר עם הכתבת לידיה מקסוול (חברתו של טאק) מפני שיש לה מידע על הקאובוי. הם מוצאים את הקאובוי וגורמים לו לאבד את ההכרה. טאק משנה את פניו של ג'ק כך שיראה כמו הקאובוי ולאחר מכן ג'ק ולידיה הולכים לפגישה עם שרימשאו כדי לגנוב ממנו בחזרה את השבב אך ג'ק נלחץ ופניו השתנו בחזרה, מה שגרם לתוכנית שלהם להיחשף.
ג'ק ולידיה מתחבאים ובזמן שהם מתחבאים הם מתנשקים, מה שגורם לטאק לעבור אל גופה של לידיה ולגלות שהיא בהיריון ממנו, הוא מנגן את השיר Cupid של סם קוק והיא מבינה שטאק נמצא בגופה, היא מתנשקת עם ג'ק בשנית וטאק עובר לגופו. איגו תופס אותם והם נלקחים למעבדה של שרימשאו, בה מזריק שרימשאו את איגו המכווץ אל תוך גופו של ג'ק.
איגו מנסה להרוג את טאק ולקחת ממנו את השבב שנמצא על הצוללת בזמן שג'ק ולידיה בורחים מהמעבדה של שרימשאו ונוסעים בחזרה למעבדה השנייה כדי שיוכלו להוציא את טאק מגופו של ג'ק לפני שימות.
טאק מצליח להרוג את איג בכך שהוא מפיל אותו אל מערכת העיכול של ג'ק, שמעכל אותו. לידיה וג'ק מגיעים למעבדה וג'ק משתעל את טאק החוצה וצוות המעבדה מגדיל אותו בחזרה.
הסרט נגמר בחתונתם של טאק ולידיה, כשג'ק משמש כשושבין.
צוות השחקנים

| שם השחקן/ית | שם הדמות | הערות |
| --- | --- | --- |
| דניס קווייד | לוטננט טאק פנדלטון |  |
| מרטין שורט | ג'ק פוטר |  |
| מג ראיין | לידיה מקסוול |  |
| קווין מקארתי | ויקטור שרימשאו |  |
| פיונה לואיס | ד"ר מרגרט קנקר |  |
| רוברט פיקארדו | הקאובוי |  |
מועמדויות וזכיות בפרסים

| שנה | פרס | קטגוריה | תוצאה |
| --- | --- | --- | --- |
| 1988 | פרס אוסקר | האפקטים החזותיים הטובים ביותר | זכייה |
| 1988 | פרס סטורן | ג'ו דנטה - הבמאי הטוב ביותר | מועמדות |
| 1988 | פרס סטורן | הסרט הטוב ביותר | מועמדות |
| 1988 | פרס סטורן | האפקטים החזותיים הטובים ביותר | מועמדות |
ביקורות ותגובות

הסרט זכה לביקורות חיוביות. על פי האתר Rotten Tomatoes,‏ 82% מהמבקרים נתנו לסרט ביקורת חיובית, עם ציון ממוצע של 6.6/10 המבוסס על 36 ביקורות, וקונצנזוס: "תערובת מטורפת של מדע בדיוני, קומדיה ורומנטיקה, יום במלכודת הוא סרט מקסים, הודות לביצועיו המשובחים של מרטין שורט ולעלילה המטורפת".
פרשנות

דריאן לידר, סופר בריטי, כתב:
בפנטזיית המדע בדיוני "יום במלכודת", גבר נמושה הופך לגבר אמיתי על ידי הזרקת צוללת זעירה אל תוך מחזור הדם שלו. הטייס של הצוללת הוא בהחלט לא נמושה, והמתח בין טייס והאורגניזם המארח אותו מספק הרבה מההומור של הסרט. אבל מה שחשוב כאן הוא פחות העובדה שבתוך הצוללת נמצא טייס שהוא "גיבור" אותנטי מאשר הדבר הסימבולי, תוצר של המדע, ששולב לתוך הגוף. להיות גבר אמיתי פירושו להיות גוף בתוספת הדבר הסימבולי, משהו שהוא איננו אנושי, בסופו של דבר.
הערות שוליים

↑  "Innerspace". Box Office Mojo. נבדק ב-2011-01-16.
↑  Benson, Sheila (1987-07-01). "MOVIE REVIEWS : TAKING IN THE SIGHTS OF INNER AND OUTER JUNKETS : Hilarious and Inventive Trip to 'Innerspace'". The Los Angeles Times. נבדק ב-2010-12-28.
↑  Corliss, Richard (1987-07-13). "Cinema: A Funny, Fantastic Voyage INNERSPACE". Time. נבדק ב-2010-12-28.
↑  "Innerspace Movie Reviews, Pictures". Rotten Tomatoes. נבדק ב-2011-01-16.
↑  Leader, Darian. Why do women write more letters than they post? London: Faber & Faber, 1996, p. 28
| סטיבן ספילברג |
| --- | --- | --- |
| סרטים שביים | שוגרלנד אקספרס (1974) • מלתעות (1975) • מפגשים מהסוג השלישי (1977) ‏• 1941 (1979) • שודדי התיבה האבודה (1981) • אי.טי. (1982) • אזור הדמדומים: הסרט (1983) • אינדיאנה ג'ונס והמקדש הארור (1984) • הצבע ארגמן (1985) • אימפריית השמש (1987) • אינדיאנה ג'ונס ומסע הצלב האחרון (1989) • תמיד (1989) • הוק (1991) • פארק היורה (1993) • רשימת שינדלר (1993) • פארק היורה: העולם האבוד (1997) • אמיסטד (1997) • להציל את טוראי ריאן (1998) • אינטליגנציה מלאכותית (2001) • דו"ח מיוחד (2002) • תפוס אותי אם תוכל (2002) • טרמינל (2004) • מלחמת העולמות (2005) • מינכן (2005) • אינדיאנה ג'ונס וממלכת גולגולת הבדולח (2008) • הרפתקאות טינטין: תעלומת החד-קרן (2011) סוס מלחמה (2011) • לינקולן (2012) • גשר המרגלים (2015) • העי"ג (2016) •‏ העיתון (2017) • שחקן מספר אחת (2018) • סיפור הפרברים (2021) • הפייבלמנים (2022) |  |
| סרטים שהפיק | פולטרגייסט (1982) • גרמלינס (1984) • בחזרה לעתיד (1985) • הגוניס (1985) • סיפור אמריקאי (1986) • זהירות הבית מתפרק (1986) • יום במלכודת (1987) • המסע לעמק החלומות (1988) • מי הפליל את רוג'ר רביט (1988) בחזרה לעתיד 2 (1989) • ארכנופוביה (1990) • בחזרה לעתיד 3 (1990) • ג'ו נגד הוולקנו (1990) • פסגת הפחד (1991) • פייבל במערב הפרוע (1991) • קספר (1996) • טוויסטר (1996) • גברים בשחור (1997) • פגיעה קטלנית (1998) • המסכה של זורו (1998) פארק היורה 3 (2001) • גברים בשחור 2 (2002) • האגדה של זורו (2005) • זכרונותיה של גיישה (2005) • גיבורי הדגל (2006) • מכתבים מאיוו ג'ימה (2006) • רובוטריקים (2007) • לכודים ברשת (2008) • רובוטריקים 2 (2009) • רובוטריקים 3: אפלת הירח (2011) • גברים בשחור 3 (2012) • מסע של מאה צעדים (2014) • עולם היורה (2015)  • העי"ג (2016) •‏ העיתון‏ (2017) • שחקן מספר אחת (2018) • עולם היורה: נפילת הממלכה (2018) • עולם היורה: עולם חדש (2022) • הפייבלמנים (2022) |  |
| סדרות שהפיק | עלילות טייני טון (1990-92) • אנימניאקס (1993-98) • פינקי והמוח (1995-98) • אחים לנשק (2001) • The Pacific (2010) • השמיים נופלים (2011-15) • עולם היורה: מחנה הקרטיקון (2020-22) • עולם היורה: תאוריית הכאוס (2024-) |  |
טמפו קולה

טמפו קולה היה משקה קולה שיוצר על ידי חברת טמפו משקאות. המשקה יוצר החל משנת 1960 על פי זיכיון מחברת Florasynth Laboratories האמריקאית.
המשקה נמכר בבקבוקים בעלי צורה ייחודית, שבמשך השנים הפכו למזוהים איתו - בתחילה בבקבוק זכוכית "משפחתי" בנפח ליטר אחד, לאחר מכן צופו בקבוקים אלה בציפוי פלסטיק "נגד התפוצצות", ולבסוף בבקבוקי פלסטיק בנפח 2 ליטר שכונו קנקל.
עם כניסת חברת קוקה-קולה לישראל ניסתה חברת טמפו לשמור על נתח שוק עם הקולה מתוצרתה, אולם בשנת 1991, כתנאי לקבלת הזיכיון של פפסי, נדרשה להפסיק לייצר את המותג.
הערות שוליים

↑  פרסומת למשקה טמפו-קולה, באתר ארכיון הסרטים הישראלי - סינמטק ירושלים
↑  ראו למשל פרסומת זו
ערך זה הוא קצרמרבנושא משקאות ובנושא ישראל. אתם מוזמנים לתרום לוויקיפדיה ו.
טירת גילבו

| --- | --- |

טירת גילבו
 מידע כללי
 סוג:  שאטו 
 כתובת:  טירת גילבו
 מיקום:  Simrishamn Municipality 
 מדינה:  שוודיה
 הקמה ובנייה
 תקופת הבנייה:  1280–1813-1818
 תאריך פתיחה רשמי:  1818 
 סגנון אדריכלי:  אדריכלות נאו-קלאסית 
 קואורדינטות:  55°35′56.65″N 14°11′47.48″E﻿ / ﻿55.5990694°N 14.1965222°E﻿ / 55.5990694; 14.1965222
  (למפת שוודיה מוגדלת) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גילבו(למפת שוודיה רגילה) סטוקהולם אופסלה גטבורג האלמסטד מאלמה קרלסקרונה אומאו יבלה קירונה קרלסטד ויסבי נורווגיה פינלנד לטביה ליטא אסטוניה דנמרק האוקיינוס האטלנטי  הים הבלטי גילבו(למפת מחוז סקונה רגילה) מאלמה יסטאד הלסינגבורג קריסטיאנסטאד קטגט הים הבלטי ארסונד ד נ מ ר ק  ב. בלקיניה קרונוברי הלנדגילבו(למפת מחוז סקונה מוגדלת) מאלמה יסטאד הלסינגבורג קריסטיאנסטאד קטגט הים הבלטי ארסונד ד נ מ ר ק  בורנ. בלקיניה קרונוברי הלנדגילבו
 
טירת גילבו (בשוודית: Gyllebo slott) היא טירה במחוז סימרישמן בסקונה בדרום שוודיה. הטירה הייתה ביתם של אצילים דנים רבים וביניהם מרגרט הראשונה, מלכת דנמרק.
הטירה המקורית מהמאה ה-13 נהרסה במאה ה-16, והטירה שבנויה כיום נמצאת בסמוך לחורבה של הטירה המקורית.
היסטוריה

הטירה קיבלה את שמה ממשפחת Glits שהגיעה משלזוויג שבגרמניה.
בתקופה מסוימת הפכה הטירה למנזר והמלכה מרגרט הראשונה התגוררה שם.
במקור נבנתה הטירה סמוך למיקומה הנוכחי. במקום ישנו שטח שנמצאו בו שרידי מבצר משנת 1280. המבצר נהרס בסביבות שנת 1500, וטירה נבנתה מחדש על ידי לאורידס קנוב בין השנים 1538–1544.
טירה זו הייתה אחת הטירות הגדולות ביותר בסקונה.
טירת גילבו נשרפה מספר פעמים, כאשר הפעם האחרונה הייתה בשנת 1700.
לאחר המלחמה בין דנמרק לשוודיה בין השנים 1658–1660, נכללה הטירה בין שמונה עשרה האחוזות בסקונה של האצילים הדנים, עליהם ויתרו לטובת שוודיה בתמורה לאי בורנהולם שעבר לדנמרק בחזרה.
בתחילת המאה העשרים הפכה הטירה לאתר לאומי של שוודיה, אך נמכרה מאוחר יותר לבעלות פרטית.
מבנה הטירה

בעבר, הטירה הייתה בנויה בצורה מרובעת מאבן גרניט והייתה לה חצר פנימית. הטירה הייתה מוקפת חפיר מים.
כיום, הטירה ממוקמת על שפת אגם גילבו, קילומטר וחצי צפון מערבית למחוז סימרישמן. הטירה עוצבה בסגנון הנאו-קלאסי בין השנים 1813–1818. הבניין המרכזי הוא בעל שתי קומות. בצד הבית ישנה כיפה מעוטרת.
בעלי הטירה

ורנר ברהה (משנת 1280)
טורקילד נילסן ברהה
פדר טורקלידסן ברהה
פלומר קנוב (סביבות 1430)
לאורידס קנוב
נילס ברהה
מרגרט הראשונה, מלכת דנמרק
נילס מגייל
וירג'יל ארנברג (סביבות 1670)
סגן-אלוף או. דאגסטרום
בורג'ה רוזנקרנץ (1859)
ריימונד מארת (1904)
סוון אילרטסן (1912)
אוסקר שייטל (1916-1927)
כיום טירת גילבו היא בבעלות פרטית
לקריאה נוספת

s. 45, Ale, Historisk tidskrift för Skåneland, nr. 1, 1967, Kristianstad
טלומיאן

| --- | --- |

 ארץ מוצא:  מלזיה מלזיה
 תכונות
 משקל:  18–28 פאונד (8.2–12.7 ק"ג)
 גובה:  15-19 אינץ' (38–48 ס"מ)
הטלומיאן הוא סוג של כלב הנמצא בכפרים מבודדים סמוך לנהר הטלום ביערות הגשם של חצי האי המלאי. על פי הצהרת ההתאחדות המלזית לכלבנות, הטלומיאן נחשב לכלב פרא ולא לכלב גזעי.
היסטוריה

רק בשנת 1963 התגלו כלבי הטלומיאן על ידי האנתרופולוג ד"ר אורוויל אליוט, וחלקם הובאו לארצות הברית. כלבים אלה זכו להערכה רבה בארצות הברית ובמדינות אירופה שונות בזכות היותם כלבי לוויה טובים וידידותיים לילדים. עם זאת, במדינת המקור שלהם, כלבי הטלומיאן אינם מוערכים באותה מידה, ורבים מהם, שהובאו מהג'ונגל, הפכו לכלבים משוטטים.
תיאור

ראש וגולגולת: הגולגולת שטוחה, ברוחב בינוני עד רחב, ריבועית מאוזניים לעיניים. הלוע אינו גס ואינו עדין מדי. קמטים צריכים להופיע על המצח.
אוזניים: בגודל בינוני, מחודדות וזקופות, ממוקמות קדימה בקו הקימור של הגולגולת.
עיניים: עפעפיים כהים, עיניים שקדיות, מרווחות וממוקמות לרוחק.
אף: צבע שחור מועדף מאוד, אך גוון ורדרד אינו מהווה חיסרון עבור פרט איכותי.
פרווה: קצרה וחלקה. העור גמיש.
הערות שוליים

1 2  TELOMIAN – The Breeds of Dogs, web.archive.org, ‏2020-09-26
↑  Bonnie Wilcox, Chris Walkowicz, ‏Atlas of Dog Breeds of the World, עמ' 829, באתר גוגל ספרים
ערך זה הוא קצרמרבנושא בעלי חיים. אתם מוזמנים לתרום לוויקיפדיה ו.
יאניס קונסטנטליאס

יאניס קונסטנטליאס (ביוונית: Γιάννης Κωνσταντέλιας; נולד ב-5 במרץ 2003 בוולוס שביוון) הוא כדורגלן יווני המשחק בעמדת הקשר ההתקפי בקבוצת פאוק סלוניקי מליגת העל היוונית.
קריירת מועדונים

קונסטנטליאס גדל במחלקת הנוער של פאוק סלוניקי. ב-17 בינואר 2021 ערך את הופעת הבכורה שלו בקבוצה הבוגרת של המועדון, בניצחון 3-0 על OFI כרתים במסגרת המחזור ה-17 בליגת העל היוונית לעונת 2020/2021.
ב-20 בינואר 2022 הושאל קונסטנטליאס למשך חצי עונה לאויפן מליגת העל הבלגית. ב-22 בינואר ערך את הופעת הבכורה שלו במועדון, בתיקו 1-1 נגד קורטרייק במסגרת המחזור ה-23 בליגה. בסך הכל ערך שבע הופעות ליגה במהלך תקופת ההשאלה.
תארים

הגביע היווני (1): 2020/2021
הערות שוליים

↑  ΠΑΟΚ: Η Εουπεν ανακοίνωσε το δανεισμό του Κωνσταντέλια באתר Gazzetta, ‏ 20 בינואר 2022 (ביוונית)
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "יאניס קונסטנטליאס".
יאניק גרהארדט

יאניק גרהארדט (בגרמנית: Yannick Gerhardt, נולד ב-13 במרץ 1994 בוורסלן שבגרמניה) הוא כדורגלן גרמני, המשחק כקשר בוולפסבורג מהבונדסליגה.
קריירת מועדונים

גרהארדט גדל במועדוני הנוער של קרויצאו ופ.צ. קלן. בעונת 2012/13 החל גרהארדט לשחק בקבוצת המילואים של פ.צ. קלן, וכבר אז נחשב ככישרון גדול, דבר שהתבטא בזכייתו של גרהארדט במדליית כסף במסגרת פרס מדליית פריץ ואלטר לכישרונות צעירים. בעונת 2013/14 ערך את הופעת הבכורה המקצוענית שלו במדי הקבוצה הבכירה של פ.צ. קלן, במשחק הבונדסליגה השנייה מול דינמו דרזדן. גרהארדט היה שותף מלא להעפלתה של קלן לבונדסליגה מהמקום הראשון, עם סיום עונת בכורתו 2013/14. בעונת 2014/15 סיים גרהארדט עם קלן במקום ה-12 בבונדסליגה, כאשר ערך 16 הופעות. בעונת 2015/16 הפך גרהארדט לשחקן הרכב קבוע בקלן, וסיים עם הקבוצה במקום התשיעי בבונדסליגה, כשהוא משתף פעולה בקישור עם מרסל ריסה, מתיאס להמן, לאונרדו ביטנקורט וקווין פוגט.
ב-27 במאי 2016 חתם גרהארדט בוולפסבורג מהבונדסליגה, שם הוא משתף פעולה בקישור עם דניאל קליגיורי, מקסימיליאן ארנולד, יוליאן דראקסלר, לואיז גוסטבו ויאקוב בלשצ'יקובסקי. את הופעת הבכורה בקבוצה במסגרת הבונדסליגה ערך גרהארדט במחזור הראשון של עונת 2016/17, בניצחון 0–2 על אאוגסבורג.
קריירה בינלאומית

בנובמבר 2016 נבחר גרהארדט על ידי מאמן נבחרת גרמניה יואכים לב לאייש את הסגל הגרמני למשחק מוקדמות מונדיאל 2018 מול נבחרת סן מרינו ולמשחק הידידות מול נבחרת איטליה. גרהארדט לא שותף מול סן מרינו, אך פתח בהרכב ורשם הופעת בכורה במדים הלאומיים במשחק מול נבחרת איטליה, שהסתיים בתיקו 0-0.
תארים

אליפות הבונדסליגה השנייה: 2013/14
יוגב אופיר

| --- | --- |
אין תמונה חופשית
 לידה:  5 במאי 1992 (בן 32) ב' באייר ה'תשנ"ב אביגדור
 השתייכות:   צבא הגנה לישראל
 דרגה:   סמל ראשון
 תפקידים בשירות
 לוחם
 פעולות ומבצעים
   מבצע צוק איתן
 עיטורים
   צל"ש הרמטכ"ל
יוגב אופיר (נולד ב-5 במאי 1992 במושב אביגדור) הוא חייל צה"ל לשעבר, שהיה לוחם בחטיבת הנח"ל במבצע צוק איתן. מעוטר בצל"ש הרמטכ"ל על לחימתו במבצע צוק איתן.